[{"text_idx": "#000001", "text": "Li emfazis en sia parolado, ke politikaj partioj devas fokusig\u0302i al la aspiroj de la popolo pri pli bona vivo kaj plua progreso de civilizacioj, kaj strebi por atingi materian abundecon, politikan honestecon, kultur-etikan ric\u0302econ, socian stabilecon kaj medion de agrabla vivo por ke modernigo pli bone traktu zorgojn de la popolo kaj plenumu iliajn diversajn bezonojn. Li aldonis, ke tiamaniere modernigo antau\u0306enigos la dau\u0306ripovan disvolvig\u0302on de la homaro per pliigo de la bonfarto de c\u0302i tiu generacio kaj protekto de la rajtoj kaj interesoj de la venonta generacio. Por iu ajn lando atingi modernigon ne nur bezonas sekvi la g\u0302eneralajn leg\u0302ojn pri la procezo, sed pli grave estas konsideri proprajn naciajn kondic\u0302ojn kaj unikajn trajtojn."}, {"text_idx": "#000002", "text": "Xi diris, ke c\u0302ina modernigo estas ankau\u0306 vojo, kiun la lando devas preni por serc\u0302i progreson de la homaro kaj harmonion de la tuta mondo. G\u0302i enradikig\u0302is en la naciaj kondic\u0302oj de C\u0302inio kaj ankau\u0306 bazig\u0302is sur la sperto de aliaj landoj, kaj g\u0302i portas la signon de historio kaj tradicia kulturo kaj ankau\u0306 enhavas modernajn elementojn. La c\u0302ina vojo al modernigo ne nur liveras profiton al la c\u0302ina popolo, sed ankau\u0306 akcelas la komunan disvolvig\u0302on de la tuta mondo."}, {"text_idx": "#000003", "text": "Xi alvokis respekton al la diverseco de civilizacioj, dirante, ke c\u0302iuj landoj bezonas subteni la principojn de egaleco, reciproka lernado, dialogo kaj inkluziveco inter civilizacioj, kaj lasi kulturajn inters\u0302ang\u0302ojn transcendi miskomprenon, reciproka lernado transcendi konfliktojn, kaj inkluziveco transcendi c\u0302ian senton de supereco."}, {"text_idx": "#000004", "text": "Xi proponis la Tutmondan Civilizacian Iniciativon kaj emfazis, ke tolereco, kunekzisto, inters\u0302ang\u0302o kaj reciproka lernado inter malsamaj civilizacioj ludas neanstatau\u0306igeblan rolon por antau\u0306enigi la homaran modernigon kaj prosperigi la g\u0302ardenon de mondaj civilizacioj, c\u0302ar la estonteco de c\u0302iuj landoj estas strikte interligita nuntempe."}, {"text_idx": "#000005", "text": "Xi substrekis, ke la KPC\u0302 sin dedic\u0302os al fortigo de interpartiaj inters\u0302ang\u0302oj kaj kunlaboroj, man-en-mane mars\u0302os sur la vojo de la mondo. Ni volas profundigi kontaktojn kun diverslandaj partioj kaj politikaj organizoj, kontinue plivastigi kongruajn punktojn de konceptoj kaj renkontig\u0302-punktojn de interesoj, antau\u0306enigi starigon de novtipaj internaciaj rilatoj per konstruado de novtipaj interpartiaj rilatoj kaj profundigi plivastigon de mondaj partneraj rilatoj danke al solidigo kaj perfektigo de monda interpartia partnereco."}]